CELEX: 62018TN0235
Language: da
Date: 2018-04-06 00:00:00
Title: Sag T-235/18: Sag anlagt den 6. april 2018 — Qualcomm mod Kommissionen

4.6.2018   
            
            
               DA
            
            
               Den Europæiske Unions Tidende
            
            
               C 190/41
            
         Sag anlagt den 6. april 2018 — Qualcomm mod Kommissionen
   (Sag T-235/18)
   (2018/C 190/66)
   Processprog: engelsk
   
      Parter
   
   
      Sagsøger: Qualcomm, Inc. (San Diego, Californien, De Forenede Stater) (ved advokaterne M. Pinto de Lemos Fermiano Rato, M. Davilla og M. English)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelse annulleres.
            
         
               —
            
            
               Subsidiært annulleres eller nedsættes bøden betydeligt.
            
         
               —
            
            
               Der anordnes de foranstaltninger med henblik på sagens tilrettelæggelse eller bevisoptagelse, som er angivet i stævningen.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført syv anbringender.
   
               1.
            
            
               Første anbringende om, at den anfægtede afgørelse er behæftet med åbenbare proceduremæssige mangler.
            
         
               2.
            
            
               Andet anbringende om, at den anfægtede afgørelse er behæftet med åbenbare urigtige skøn, savner begrundelse og indeholder en urigtig gengivelse af beviserne i forbindelse med afvisningen af Qualcomms effektive forsvar.
            
         
               3.
            
            
               Tredje anbringende om, at den anfægtede afgørelse er behæftet med åbenbare retlige fejl og urigtige skøn ved konklusionen om, at de påtalte aftaler kunne have mulige konkurrencebegrænsende virkninger.
            
         
               4.
            
            
               Fjerde anbringende om, at den anfægtede afgørelse er behæftet med åbenbare urigtige skøn med hensyn til afgrænsningen af det relevante produktmarked og konklusionen om dominerende stilling.
            
         
               5.
            
            
               Femte anbringende om, at den anfægtede afgørelse er behæftet med åbenbare retlige fejl og urigtige skøn og savner en begrundelse med hensyn til varigheden af den angivelige overtrædelse.
            
         
               6.
            
            
               Sjette anbringende om, at den anfægtede afgørelse er behæftet med åbenbare urigtige skøn ved anvendelsen af retningslinjerne for bødeberegning og tilsidesætter proportionalitetsprincippet.
            
         
               7.
            
            
               Syvende anbringende om, at den anfægtede afgørelse er behæftet med åbenbare urigtige skøn, idet der heri fastslås en kompetence for Kommissionen og en påvirkning af samhandelen mellem medlemsstaterne.